̀ ужа́снѡ, влд̑чце, и тре́петнѡ, покры̀ ка́меніе твоегѡ̀ хра́ма зда́тели, тогда̀ лю́діе ско́рбію уязви́шася, ча́юще, я́кѡ ті́и ме́ртви су́ть: но, ѽ чудесѐ пресла́внагѡ!я́коже бо дре́вле сло́во бж҃іе и бг҃ъ всѣ́хъ, изъ тебє̀ изво́ливый воплоти́тися, всепѣ́тая, тридне́внѡ іѡ́ну соблюдѐ неврежде́нна во чре́вѣ ки́товѣ: си́це и ны́нѣ твои́мъ предста́тельствомъ чудодѣ́йствова, по тридне́вномъ тѣ́хъ каменозавале́ніи, жи̂вы и неврє́дны сохранѝ ѝхъ, и ра́достію вся̂ пѣ́ти научѝ: сла́ва єгѡ̀ чл҃вѣколю́бному щедро́тъ мно́жеству, прославля́ющему тебѐ безъ сѣ́мене ро́ждшую